CELEX: 62021TN0079
Language: lv
Date: 2021-02-03 00:00:00
Title: Lieta T-79/21: Prasība, kas celta 2021. gada 3. februārī – Ryanair un AMS/Komisija

29.3.2021   
            
            
               LV
            
            
               Eiropas Savienības Oficiālais Vēstnesis
            
            
               C 110/35
            
         
      Prasība, kas celta 2021. gada 3. februārī – Ryanair un AMS/Komisija
      (Lieta T-79/21)
      (2021/C 110/39)
      Tiesvedības valoda – angļu
      
         Lietas dalībnieki
      
      
         Prasītājas: Ryanair DAC (Swords, Īrija), Airport Marketing Services Ltd (AMS) (Dublina, Īrija) (pārstāvji: E. Vahida, F.-C. Laprévote, V. Blanc, S. Rating un I. Metaxas-Maranghidis, advokāti)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt atbildētājas 2019. gada 2. augusta lēmumu (ES) SA.47867 2018/C (ex 2017/FC) par valsts atbalstu, ko Francija piešķīrusi Ryanair un Airport Marketing Services (1), un
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājas izvirza sešus pamatus.
      
                  1.
               
               
                  Ar pirmo pamatu tiek apgalvots, ka atbildētāja ir pārkāpusi ES Pamattiesību hartas 41. un 47. pantu, kā arī nav ievērojusi labas pārvaldības principu un prasītāju tiesības uz aizstāvību.
               
            
                  2.
               
               
                  Ar otro pamatu tiek apgalvots, ka atbildētāja, apstrīdētā lēmuma labojumā norādīdama, ka tirgus ekonomikas dalībnieka kritērijs nav piemērojams – lai gan iepriekšējā lēmumā tā bija konstatējusi, ka tas ir piemērojams –, ir pārkāpusi LESD 107. panta 1. punktu un nav izpildījusi pienākumu norādīt pamatojumu.
               
            
                  3.
               
               
                  Ar trešo pamatu tiek apgalvots, ka atbildētāja ir pārkāpusi LESD 107. panta 1. punktu, jo apstrīdētajā lēmumā esot kļūdaini piemērota “reālas vajadzības” pārbaude.
               
            
                  4.
               
               
                  Ar ceturto pamatu tiek apgalvots, ka atbildētāja ir pārkāpusi LESD 107. panta 1. punktu, jo tā esot pieļāvusi kļūdu, ignorēdama Monpeljē reģiona un lidostas vajadzības pēc tirgvedības pakalpojumiem.
               
            
                  5.
               
               
                  Ar piekto pamatu tiek apgalvots, ka atbildētāja ir pārkāpusi LESD 107. panta 1. punktu, jo tā neesot norādījusi Monpeljē lidostu kā atbalsta saņēmēju.
               
            
                  6.
               
               
                  Ar sesto pamatu tiek apgalvots, ka atbildētāja ir pārkāpusi LESD 107. panta 1. punktu, jo tā esot neesot pierādījusi selektivitāti.
               
            
         (1)  OV 2020, L 388, 1. lpp.